SA benodig ‘aktivistiese staat’ s? Zuma – praag.co.za — 20 jaar jonk!
Hy is deur die minister van finansies Pravin Gordhan, die minister van polisie Nathi Mthetwa, en minister van handel en nywerheid Rob Davies, vergesel. Ministers Aaron Motsoaledi, Edna Molewa, Ebrahim Patel, Susan Shabangu, Blade Nzimande en adjunkminister Andries Nel was ook deel van die geleentheid.
Menseregteadvokaat George Bizos en sakeman Vivian Reddy het ook die ontmoeting bygewoon wat in 'n saal in Germiston gehou is.
ANC-woordvoerder Jessie Duarte, asook die hoofde van die missies van Italië, Portugal, Brasilië en Mosambiek, was teenwoordig.
Die Suid-Afrikaanse regering, het die president gesê, ondersteun 'n gemengde ekonomie wat elemente van staatsintervensie, eienaarskap en regulering van privaatbesit en kompetisie saamsnoer.
"Ons doel is om die gepaste balans van al die elemente te bereik om die doelwit van maatskaplike en ekonomiese ontwikkeling te bereik," het Zuma by die geleentheid gesê.
Hy het gereageer op 'n vraag of sy administrasie 'n vrye mark of "'n linksgesinde soort ekonomie" verkies.
Zuma het gesê daar moet erkenning wees vir Suid-Afrika se oorgeërfde werklikhede, soos die marginalisering van die meerderheid en die hoë vlakke van ongelykheid en armoede wat die noodsaak van 'n "aktivistiese staat" verhoog.
Dit beteken dat die staat oor die instrumente beskik om die land se ontwikkelingsuitdagings te kan hanteer.
Die gemeenskappe het Zuma in September 2008 ontmoet om hom te vertel van hulle vrese oor misdaad, die ekonomie, vaardighede en opvoeding, korrupsie, breëbasis swart ekonomiese bemagtiging en regstellende aksie.
Zuma het 'n warm ontvangs geniet en die gemeenskappe het hom bedank dat hy sy belofte om terug te keer indien hy verkies word, nagekom het.
Die geleentheid is deur Heleense, Italiaanse en Portugese verteenwoordigers, die HIP-alliansie, georganiseer om skakeling tussen dié gemeenskappe en die regering te vergemaklik.
обуви кривойОлександр Васильович Фільчаков
Skrywer Dan RoodtGepubliseer op 14 Augustus 2009 Kategorieë Suider-AfrikaSleutelwoord Grieke, Italianers, Nuus, Portugese, Suider-Afrika, Zuma ontmoet weer HIP-alliansie
Vorige Vorige artikel: Geen keuse meer buiten emigrasie nie?
Volgende Volgende artikel: Tradisionele geneser vermoor eie dogter